CELEX: C2006/281/06
Language: fi
Date: 2006-11-18 00:00:00
Title: Asia C-168/04: Yhteisöjen tuomioistuimen tuomio (ensimmäinen jaosto) 21.9.2006 — Euroopan yhteisöjen komissio v. Itävallan tasavalta (Jäsenyysvelvoitteiden noudattamatta jättäminen — EY 49 artikla — Palvelujen tarjoamisen vapaus — Yritys, joka käyttää työntekijöitä, jotka ovat kolmannen valtion kansalaisia — Yritys, joka suorittaa tehtäviä jossakin toisessa jäsenvaltiossa — EU-työhönlähetysvahvistus )

18.11.2006   
            
            
               FI
            
            
               Euroopan unionin virallinen lehti
            
            
               C 281/4
            
         Yhteisöjen tuomioistuimen tuomio (ensimmäinen jaosto) 21.9.2006 — Euroopan yhteisöjen komissio v. Itävallan tasavalta
   (Asia C-168/04) (1)
   
   (Jäsenyysvelvoitteiden noudattamatta jättäminen - EY 49 artikla - Palvelujen tarjoamisen vapaus - Yritys, joka käyttää työntekijöitä, jotka ovat kolmannen valtion kansalaisia - Yritys, joka suorittaa tehtäviä jossakin toisessa jäsenvaltiossa - ”EU-työhönlähetysvahvistus”)
   (2006/C 281/06)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: B. Eggers, E. Traversa ja G. Braun)
   
      Vastaaja: Itävallan tasavalta (asiamiehet: E. Riedl, C. Pesendorfer ja G. Hesse)
   Oikeudenkäynnin kohde
   Jäsenyysvelvoitteiden laiminlyönti — EY 49 artikla — Toiseen jäsenvaltioon sijoittautuneen yrityksen lähettäessä palvelusuoritukseen liittyen työhön työntekijän, jolla on kolmannen maan kansalaisuus, edellytetään vastaanottoilmoitusta, joka merkitsee tosiasiassa lupajärjestelmää, koska tällaisen ilmoituksen puuttuminen johtaa sakkoon sekä kyseisten työntekijöiden maahantulon ja oleskelun epäämiseen
   Tuomiolauselma
   
               1)
            
            
               Itävallan tasavalta ei ole noudattanut EY 49 artiklan mukaisia velvoitteitaan, koska yhtäältä toiseen jäsenvaltioon sijoittautuneen yrityksen on niiden työntekijöiden, jotka ovat kolmannen valtion kansalaisia, työhön lähettämiseksi hankittava ulkomaalaisten työskentelystä annetun lain (Ausländerbeschäftigungsgesetz) 18 §:n 12–16 momentin mukainen niin sanottu EU-työhönlähetysvahvistus, jonka myöntäminen edellyttää ensiksi sitä, että työntekijä on ollut kyseisen yrityksen palveluksessa vähintään vuoden tai että hänellä on yrityksen kanssa toistaiseksi voimassa oleva työsopimus, ja toiseksi todisteita siitä, että Itävallan työ- ja palkkaehtoja noudatetaan, ja koska toisaalta se on ulkomaalaislain (Fremdengesetz) 10 §:n 1 momentin 3 kohdassa säätänyt sellaisesta maahantulo- ja oleskeluluvan automaattisesta epäämisperusteesta, josta ei ole poikkeuksia ja joka ei mahdollista sellaisten työntekijöiden aseman laillistamista, jotka ovat kolmannen valtion kansalaisia ja jotka toiseen jäsenvaltioon sijoittautunut yritys on laillisesti lähettänyt työhön Itävaltaan, kun kyseiset työntekijät ovat tulleet Itävallan alueelle viisumitta.
            
         
               2)
            
            
               Itävallan tasavalta velvoitetaan korvaamaan oikeudenkäyntikulut.
            
         
      (1)  EUVL C 146, 29.5.2004.